cyanic-selkie/wikianc huggingface dataset:
মোহামেডান স্পোর্টিং ক্লাব (ঢাকা)
ইতিহাস
ঢাকা মোহামেডান স্পোর্টিং ক্লাব স্থাপিত হয় ১৯৩৬ সালে ঢাকার হাজারি বাগে,এটি কোলকাতা মোহামেডানের ঢাকাস্থ শাখা হিসাবে ঢাকার মুসলিম সমাজে ক্রীড়া জাগরণ সৃষ্টি করে। ১৯৪৭ সালে দেশ বিভাগের পরে ঢাকার ক্রীড়াঙ্গনে এক শুন্যতার সৃস্টি হয়, এই ক্রান্তিকালে কলকাতা মোহামেডানের বিখ্যাত ফুটবলার মোহাম্মাদ শাহজাহান ঢাকায় চলে আসেন ও ঢাকা মোহামেডানের দায়িত্ব নেন। তিনি ঢাকা মোহামেডানকে সুসংগঠিত ও পুর্নগঠিত করেন, ১৯৫৫ সাল পর্যন্ত ঢাকার ফুটবলে একক প্রাধান্য ছিল ঢাকা ওয়ান্ডার্সের। ১৯৫৬ সালে ঢাকা ওয়ান্ডার্সের কিছু তারকা ফুটবলার ও ক্লাব কর্মকর্তা ঢাকা মোহামেডানে যোগ দেন।এর পর ঢাকা মোহামেডান ধীরে ধীরে ঢাকার ফুটবলে প্রাধান্য বিস্তার করতে থাকে। ১৯৫৬ সালে প্রথম বারের মত ঢাকা লিগের ফাইনাল খেলে ও রানার্সআপ হয়। ১৯৫৭ সালে প্রথম বারের মত মোহামেডান ঢাকা লিগ চ্যাম্পিয়ান হয়, একই বছর মোহামেডান স্বাধীনতা দিবস ফুটবল টুর্নামেন্ট ও চ্যাম্পিয়ন হয়। পরবর্তীতে মোহামেডান ক্রিকেট, হকি, ভলিবল, টেবিল টেনিস, ব্যাডমিন্টন, সাঁতার, জিমন্যাস্টিকস ইত্যাদি খেলাতেও শিরোপা জয় করে।
বর্তমান খেলোয়াড়
২০২২-২৩ মৌসুমের জন্য ঢাকা মোহামেডানের খেলোয়াড়।
১৯৩৩-১৯৮০
thumb|মোহামেডানের ট্রেবল জয়ের নায়ক "বাংলার ম্যারাডোনা" সৈয়দ রুম্মান বিন ওয়ালী সাব্বির (১৯৮৬-১৯৯৭) ১৯৩৬ সালে মোহামেডানের জন্ম হলেও ১৯৫৫ সাল পর্যন্ত ঢাকার ফুটবলে একক প্রাধান্য ছিল ঢাকা ওয়ান্ডার্স ক্লাবের। ১৯৫৬ সালে ওয়ান্ডার্স ক্লাবের কিছু তারকা খেলোয়াড় ঢাকা মোহামেডানে যোগ দিলে ১৯৫৭ সালে ঢাকা মোহামেডান প্রথম বারের মতো শিরোপা জিতে। ১৯৫৮ সালে ডিফেন্ডিং চ্যাম্পিয়ান ঢাকা মোহামেডান লিগে ৩য় স্থান লাভ করে, ১৯৫৯ সালে তারা পুনরায় চ্যাম্পিয়ন হয় এবং একই বছর মোহামেডান আগা খান গোল্ড কাপ চ্যাম্পিয়ন হয়, ঢাকা মোহামেডান ৩য় বারের মত লিগ শিরোপা জিতে ১৯৬১ সালে,তারপর ১৯৬৩ ও ১৯৬৫ সালেও মোহামেডান লিগ শিরোপা জিতে, ১৯৬৬ ও ১৯৬৯ সালে মোহামেডান অপরাজিত চ্যাম্পিয়ন হয়,১৯৬৬ সালে মোহামেডান আলী বোগরা গোল্ডকাপ ও ১৯৬৮ সালে মোহামেডান থমাস কাপ চ্যাম্পিয়ন হয়। ১৯৭০ সালে বাংলাদেশের কিংবদন্তি ফুটবলার কাজী সালাউদ্দিন মোহামেডানে যোগ দেন কিন্তু মোহামেডান সে আসরে রানার্সআপ হয়। ১৯৭১ সালে বাংলাদেশে মুক্তিযুদ্ধ শুরু হলে লিগ ফুটবল বন্ধ থাকে,পরবতীঁতে ১৯৭৪ সালে পুনরায় লিগ ফুটবল শুরু হয়,১৯৭৪ সালে ইকবাল স্পোর্টিং ক্লাব আবাহনী ক্রীড়া চক্র হিসেবে আত্ন প্রকাশ করে এবং সালাঊদ্দীন সহ মোহামেডানের বেশ কিছু তারকা ফুটবলার নবাগত আবাহনীতে যোগ দিলে মোহামেডানে শুন্যতার সৃস্টি হয়, ফলে মোহামেডান ১৯৭৪ সালে রানার্সআপ হয়। ৭৪ সালে মোহামেডানের এই ক্ষতির পরেও মোহামেডান আবার জেগে ওঠে এবং ১৯৭৫ ও ১৯৭৬ সালে টানা দুবার লিগ চ্যাম্পিয়ন হয়, ১৯৭৭ ও ১৯৭৯ সালে মোহামেডান রানার্সআপ ও ১৯৭৮ সালে লিগ চ্যাম্পিয়ন হয় এছাড়া ও মোহামেডান ১৯৫৭ থেকে ১৯৬৬ সালে ৫ বার স্বাধীনতা কাপ চ্যাম্পিয়ন হয়।
১৯৮০-১৯৯০
১৯৮০ থেকে ১৯৯০ সাল পর্যন্ত‌‌‌‌‌‌‌ ছিল বাংলাদেশের ফুটবলের মোহামেডান যুগ। এই ১০ বছর বাংলাদেশের ফুটবলে মোহামেডান ছিল এক অপ্রতিরোধ্য শক্তি।বাংলাদেশে প্রথম বারের মত শুরু হয় ফেডারেশন কাপ ফাইনালে এবং মোহামেডান প্রতিপক্ষ ব্রাদার্স ইঊনিয়নের সাথে ০-০ গোলে ড্র করে এবং ব্রাদার্সের সাথে যুগ্ম ভাবে চ্যাম্পিয়ন হয়, একই বছর মোহামেডানকে লিগ চ্যাম্পিয়ন হয়। ১৯৮১ সালে ফেডারেশন কাপ ফাইনালে মোহামেডান চিরপ্রতিদন্দী আবাহনী কে ২-০ গোলে পরাজিত করে চ্যাম্পিয়ন হয় এবং ৮১ সালে লিগে রানার্সআপ হয়। ১৯৮২ সালে মোহামেডান ট্রেবল শিরোপা জেতে, ১৯৮২ সালে কলকাতার দুর্গাপুরে আশীশ জব্বার শীল্ড চ্যাম্পিয়ন হয় মোহামেডান একই বছর মোহামেডান লিগ ও ফেডারেশন কাপ জিতে ট্রেবল শিরোপা জয় করে। ১৯৮৩ সালে মোহামেডান ফেডারেশন কাপ ফাইনালে আবাহনীকে ২-০ গোলে হারিয়ে হ্যট্রিক শিরোপা জেতে, ১৯৮৪ সালে ফেডারেশন কাপ ফাইনালে মোহামেডান আবাহনীর সাথে ০-০ গোলে ড্র করে এবং টানা ৪র্থ বারের মত ফেডারেশন কাপ চ্যাম্পিয়ন হয় এবং একই বছর তারা ঢাকা মেট্রোপলিটন কাপ চ্যাম্পিয়ন হয়। ১৯৮৬ সালে মোহামেডানে যোগদেন সাবেক ম্যান ইউ তারকা ও ইরানি গোল রক্ষক নাসের হেজাজী,এবং সে বছর মোহামেডান অপরাজিত লিগ চ্যাম্পিয়ন হয়। ১৯৮৭ সালের লিগেও মোহামেডান অপরাজিত চ্যাম্পিয়ন হয় এবং একই বছর তারা ঢাকা ওয়ান্ডার্সকে ১-০ গোলে হারিয়ে ফেডারেশন কাপ চ্যাম্পিয়ন হয়। ১৯৮৮ সালে নাসের হেজাজী ফুটবল থেকে অবসর নেন এবং মোহামেডানের ম্যানেজারের দায়িত্ব নেন, ১৯৮৮ সালের লিগে মোহামেডান চ্যাম্পিয়ন হয় এবং অপরাজিত হ্যাট্রিক শিরোপা লাভ করে, একই বছর তারা প্রথম বারের মত ফেডারেশন কাপে রানার্সআপ হয়। ১৯৮৯ সালে নাসের হেজাজী বাংলাদেশ জাতীয় দলের কোচ হিসেবে যোগ দেন, ১৯৮৯ সালে মোহামেডান আবাহনীকে ২-১ গোলে হারিয়ে ফেডারেশন কাপ চ্যাম্পিয়ন হয়। ১৯৯০ সালে মোহামেডান কোন শিরোপা জিততে পারেনি।
১৯৯১-২০০৯
১৯৯১ সালেও মোহামেডান কোন শিরোপা জিততে পারেনি।১৯৯১ সালের ফেডারেশন কাপের ফাইনালে ব্রাদার্স ইঊনিয়ন মোহামেডানকে টাইব্রেকারে ৪-২ ব্যাবধানে হারিয়ে প্রথম বারের মত ফেডারেশন কাপ শীরোপা জিতে এবং মোহামেডান ২য় বারের মত রানার্সআপ হয়।১৯৯১ সালেই মোহামেডান মাও মনি কাপ চ্যাম্পিয়ন হয়। ১৯৯৩ সালে মোহামেডান আবারো লিগ শিরোপা জিতে। ১৯৯৫ সালে ফেডারেশন কাপ ফাইনালে মোহামেডান আবাহনীকে টাইব্রেকারে ৬-৫ গোলে হারিয়ে চ্যাম্পিয়ন হয়। ১৯৯৬ তে মোহামেডান অপরাজিত লিগ চ্যাম্পিয়ন হয়।
১৯৯৯ সালে মোহামেডান ভারতের অল এয়ারলাইন্স গোল্ড কাপ চ্যাম্পিয়ন হয় এবং একই বছর মোহামেডান তাদের ১৮ তম লিগ শিরোপা জিতে। ২০০২ সালে মোহামেডান মুক্তিযোদ্ধা সংসদকে ২-০ গোলে হারিয়ে ফেডারেশন কাপ চ্যাম্পিয়ন হয় এবং একই বছর তারা আবারো অপরাজিত লিগ চ্যাম্পিয়ন হয়। ২০০৮ সালে মোহামেডান আবাহনীকে টাইব্রেকারে (১-১)৩-২ গোলে হারিয়ে ফেডারেশন কাপ জিতে। ২০০৯ সালেও মোহামেডান টাইব্রেকারে ৪-১ গোলে আবাহনীকে হারিয়ে ফেডারেশন কাপ চ্যাম্পিয়ন হয়।
ক্রিকেট
দলটি ১৯৭৪-৭৫ মৌসুম থেকে ২০১২-১৩ মৌসুম পর্যন্ত ঢাকা প্রিমিয়ার ডিভিশন ক্রিকেট লিগ জিতেছে ৯ বার, যা ঢাকা আবাহনীর ১৭ শিরোপার পর দ্বিতীয় সর্বোচ্চ। তবে ২০১৩-১৪ মৌসুমে টুর্নামেন্টটি লিস্ট এ মর্যাদা পাওয়ার পর একবারও শিরোপা জিতে নি। দল টি দামাল সামার ক্রিকেট লিগে ৩ বার চ্যাম্পিয়ন হয়েছিল।
ভলিবল
১৯৬৭-১৯৬৯ সালে মোহামেডান স্পোটিং ক্লাব ভলিবল খেলায় চ্যাম্পিয়ন হয়।
তুমি আমার
তুমি আমার ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি পরিচালনা করেছেন জহিরুল হক ও তমিজউদ্দিন রিজভী। এই ছবির কাহিনী লিখেছেন আবদুল্লাহ জহির বাবু এবং চিত্রনাট্য ও সংলাপ লিখেছেন জহিরুল হক। আদৃতা চলচ্চিত্রের ব্যানারে চলচ্চিত্রটি প্রযোজিত ও পরিবেশিত হয়। এতে প্রধান চরিত্রে অভিনয় করেছেন সালমান শাহ, শাবনূর, কে এস ফিরোজ প্রমুখ। সালমান শাহের বিপরীতে এটি শাবনূরের প্রথম চলচ্চিত্র। এটি সালমান শাহের দ্বিতীয় চলচ্চিত্র। সালমান শাহের প্রথম চলচ্চিত্র কেয়ামত থেকে কেয়ামতের সাফল্যের পর পরিচালক জহিরুল হক তাকে নিয়ে চলচ্চিত্র নির্মাণের পরিকল্পনা করেন। চলচ্চিত্রটির কিছু অংশ নির্মাণ করার পর তিনি মারা যান। পরে তমিজউদ্দিন রিজভী বাকি কাজ শেষ করেন।
কাহিনী সংক্ষেপ
আকাশ মেধাবী ছাত্র। তার নোট পরে বন্ধুরা পরীক্ষায় পাস করে। কিন্তু দরিদ্র মায়ের সন্তান আকাশ বন্ধুদের বিভিন্ন জিনিস না বলে ব্যবহার করার জন্য সবাই তাকে একটু সতর্কতার সাথে দেখে। যোগ্যতা থাকা সত্ত্বেও তার রেফেরেন্স না থাকার কারণে চাকরি হয় না। রাতে চোরের মত বাড়ি ঢুকে বাড়িওয়ালি তাগাদা দেয় বলে। এমনি একদিন তার এক বন্ধুর সিডির দোকানে বসে থাকাকালীন তার সাথে ডানার দেখা হয়। তার বন্ধু তাকে সেই দোকানের মালিক হিসেবে পরিচয় করিয়ে দেয় ডানার কাছে। আরেক বন্ধুর হোটেলে আবার ডানার সাথে তার দেখা হয়। সেই বন্ধুও ডানার কাছে তাকে একজন ধনী ব্যক্তি হিসেবে পরিচয় করিয়ে দেয়। এই বন্ধুর মাধ্যমে একজন ধনী ব্যবসায়ীর সাথে তার পরিচয় হয় এবং তিনি তাকে তার গাড়ির ব্যবসায়ের ম্যানেজার নিযুক্ত করেন। ডানার গাড়ি নষ্ট হয়ে গেলে সে তার বাবাকে নিয়ে নতুন গাড়ি কিনতে যায় আকাশের গাড়ির শোরুমে। ডানা আকাশকে এই ব্যবসায়েরও মালিক মনে করে এবং তার বাবার সাথে পরিচয় করিয়ে দেয়। এভাবে তারা ধীরে ধীরে একে অন্যের কাছে আসতে শুরু করে।
ডানার জন্মদিনে তার বাবা তাকে গাড়ি উপহার দেন। আকাশ গাড়ি পৌঁছে দেওয়ার জন্য সেই অনুষ্ঠানে অংশগ্রহণ করেন। এই অনুষ্ঠানে ডানার বাবা তার বন্ধুর ছেলে মাসুমের সাথে তার বিয়ের প্রস্তাব উত্থাপন করেন। ডানা হঠাৎ এই সিধান্তে বিস্মিত হয়। আর আকাশ এতে অভিমান করে অনুষ্ঠান ছেড়ে চলে যায়। পরে ডানা তার বাবা-মাকে বুঝাতে সমর্থ হয় যে সে আকাশকে পছন্দ করে। ডানার বাবা আনিসুর রহমান মেয়ের সিদ্ধান্তকে মেনে নেয় এবং আকাশের বাড়িতে বিয়ের প্রস্তাব নিয়ে যায়। আকাশ তার বন্ধুদের সাহায্যে তাকে বিশিষ্ট ব্যবসায়ী আফজাল চৌধুরীর নাতি হিসেবে ডানার বাবার কাছে উপস্থাপন করেন। আনিসুর রহমান তাদের বিয়ে আয়োজন করেন। কিন্তু বাধ সাধে মাসুম। সে সব গোপন ফাঁস করে দেয়। এতে জেল হয়ে যায় আকাশের। বন্ধুদের সাহায্যে জামিন পেয়ে সে ডানাকে নিয়ে পালিয়ে যায়। সেখানে ঘটতে থাকে নানা ঘটনা।
সঙ্গীত
ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির। গানে কণ্ঠ দিয়েছেন রুনা লায়লা, সামিনা চৌধুরী, কুমার বিশ্বজিৎ, রুমানা মোর্শেদ কনকচাঁপা, শেখ ইসতিয়াক, ও খান আসিফ আগুন।
২০২৩ আইসিসি পুরুষ টি২০ বিশ্বকাপ আমেরিকা বাছাইপর্ব
২০২৩ আইসিসি পুরুষ টি২০ বিশ্বকাপ আমেরিকা বাছাইপর্ব একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৪ আইসিসি পুরুষ টি২০ বিশ্বকাপে অংশগ্রহণের যোগ্যতা অর্জনের একটি ধাপ হিসেবে খেলা হচ্ছে। আমেরিকা অঞ্চলের বাছাইপর্বের প্রথম ধাপ হিসেবে ২০২৩ সালের ফেব্রুয়ারি ও মার্চ মাসে আর্জেন্টিনায় উপআঞ্চলিক বাছাইপর্ব অনুষ্ঠিত হয়। উপআঞ্চলিক বাছাইপর্বের সেরা তিনটি দল আঞ্চলিক ফাইনালে উত্তীর্ণ হয়, যে টুর্নামেন্টটি ২০২৩ সালের সেপ্টেম্বর ও অক্টোবর মাসে বারমুডায় অনুষ্ঠিত হবে। আঞ্চলিক ফাইনাল টুর্নামেন্টের বিজয়ী দল ২০২৪ আইসিসি পুরুষ টি২০ বিশ্বকাপে খেলার সুযোগ লাভ করবে, আয়োজক হওয়ার সুবাদে যে টুর্নামেন্টে সরাসরি অংশগ্রহণ করবে আমেরিকা অঞ্চলের সদস্য ওয়েস্ট ইন্ডিজ ও মার্কিন যুক্তরাষ্ট্র।
উপআঞ্চলিক বাছাইপর্ব শুরু হওয়ার আগে আর্জেন্টিনা ও বারমুডা পরস্পরের বিপক্ষে একটি দ্বিপাক্ষিক টি২০আই সিরিজে অংশগ্রহণ করে। সিরিজের দুটি ম্যাচেই বারমুডা জয়লাভ করে।
উপআঞ্চলিক বাছাইপর্ব থেকে প্রথম দল হিসেবে আঞ্চলিক ফাইনালে উত্তীর্ণ হয় বারমুডা। টুর্নামেন্টে নিজেদের সব ম্যাচে জয়ী হয়ে বারমুডা পয়েন্ট তালিকার প্রথম স্থান অধিকার করে, যার পর টুর্নামেন্টের অপর দুই দল হিসেবে আঞ্চলিক ফাইনালে উত্তীর্ণ হয় কেইম্যান দ্বীপপুঞ্জ ও পানামা।
দলীয় সদস্য
প্রাথমিকভাবে আন্দ্রে রিচার্ডসন, জাবারি ড্যারেল, সিজে আউটারব্রিজ ও স্টেফান কেলিকে বারমুডা দলে স্ট্যান্ডবাই খেলোয়াড় হিসেবে রাখা হয়। পরবর্তীতে অ্যালান ডগলাস ও জ্যারিড রিচার্ডসনকে বারমুডা দল থেকে অব্যাহতি দেয়া হয় ও জাবারি ড্যারেলকে মূল দলে অন্তর্ভুক্ত করা হয়। দ্বিপাক্ষিক সিরিজ শুরুর আগে চোটের কারণে চার্লস ট্রট বারমুডা দল থেকে ছিটকে যান, যে কারণে জ্যারিড রিচার্ডসনকে পুনরায় দলে যোগ করা হয়।।
আর্জেন্টিনা দলে গিদো আনহেলেত্তি, পেদ্রো লুইস ব্রুনো ও সান্তিয়াগো ডুগানকে রিজার্ভ খেলোয়াড় হিসেবে রাখা হয়।
পয়েন্ট তালিকা
আঞ্চলিক ফাইনালে উত্তীর্ণ
লিংকন (ফুটবলার, জন্ম ১৯৯৮)
লিংকন এনরিকে অলিভেইরা দোস সান্তোস (Lincoln; জন্ম: ৭ সেপ্টেম্বর ১৯৯৮; লিংকন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি পর্তুগালের পেশাদার ফুটবল লীগের শীর্ষ স্তর প্রিমেইরা লিগার ক্লাব সান্তা ক্লারার হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৭–০৮ মৌসুমে, ব্রাজিলীয় ফুটবল ক্লাব গ্রেমিওর যুব পর্যায়ের হয়ে খেলার মাধ্যমে লিংকন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৫–১৬ মৌসুমে, ব্রাজিলীয় ক্লাব গ্রেমিওর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; গ্রেমিওর হয়ে তিনি ২০ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ধারে তুর্কি ক্লাব চায়কুর রিজেস্পোরে যোগদান করেছেন, চায়কুর রিজেস্পোরের মাত্র ১ মৌসুম অতিবাহিত করার পর তিনি পুনরায় ধারে ব্রাজিলীয় আরেক ক্লাব আমেরিকা মিনেইরোর সাথে চুক্তি স্বাক্ষর করেছেন, যেখানে তিনি ৩ ম্যাচে অংশগ্রহণ করেছেন। ২০১৯–২০ মৌসুমে, তিনি গ্রেমিও হতে ব্রাজিলীয় ক্লাব সান্তা ক্লারায় যোগদান করেছেন।
২০১৪ সালে, লিংকন ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
দলগতভাবে, লিংকন এপর্যন্ত ২টি শিরোপা জয়লাভ করেছেন, যার মধ্যে ১টি গ্রেমিওর হয়ে এবং ১টি ব্রাজিল অনূর্ধ্ব-১৭ দলের হয়ে জয়লাভ করেছেন।
আন্তর্জাতিক ফুটবল
লিংকন ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালের ২৮শে নভেম্বর তারিখে তিনি অস্ট্রেলিয়া অনূর্ধ্ব-১৭ দলের বিরুদ্ধে এক প্রীতি ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিল অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব বিশ্বকাপ এবং ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপে অংশগ্রহণ করেছেন, যার মধ্যে ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপে তার দল উক্ত প্রতিযোগিতার ইতিহাসে ১১ বারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ১৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন। তিনি ব্রাজিল অনূর্ধ্ব-১৭ দলের তার অভিষেক ম্যাচেই ব্রাজিলের বয়সভিত্তিক দলের হয়ে প্রথমবারের মতো গোল করেছেন।
ভূজপুর থানা
ভূজপুর থানা বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি থানা।
ইতিহাস
১৬৬৬ খ্রিষ্টাব্দে দিল্লীর বাদশা আওরঙ্গজেবের শাসনকালে বাংলার শাসনকর্তা সুবেদার শায়েস্তা খানের পুত্র বুজুর্গ উমেদ আলী খাঁ আরাকান রাজকে পরাজিত করে চট্টগ্রাম দখল করে এর নামকরণ করেন ইসলামাবাদ। শাসনকার্যের সুবিধার জন্য ও শান্তি শৃংখলা রক্ষাকল্পে সমগ্র এলাকাকে ৭টি চাকলায় ভাগ করে এক একটি পরগনার এক একটি নামকরণ করেন। বাংলার বার ভুইঁয়াদের অন্যতম স্বাধীনতাকামী ঈসা খাঁ এ অঞ্চলে অবস্থানকালে বাইশপুর সমন্বয়ে ঐতিহাসিক ‘ইছাপুর পরগনা’ গঠন করেন। বঙ্গশার্দুল ঈসা খাঁর নামানুসারেই সাবেক ‘ইছাপুর পরগনা’ই বর্তমানের ভূজপুর থানা এবং ফটিকছড়ি উপজেলা। ২০০৭ সালের ২১ শে জুলাই বাংলাদেশ পুলিশ এর আই জি নূর মোহাম্মদ ভূজপুর থানার উদ্বোধন করেন।
নামকরণ
এই থানার একটি ইউনিয়ন ভূজপুরের নামানূসারে থানার নামকরণ ভূজপুর হয়। বলা হয়ে থাকে, কোন এক ভোজ রাজা এই এলাকাটি শাসন করত যার নামে ঐ ইউনিয়নটার নাম ভূজপুর হয়েছে কিন্তু তার কোন উপযুক্ত প্রমাণ পাওয়া যায়নি।
প্রশাসনিক এলাকাসমূহ
right|thumb|270px|ভূজপুর থানার মানচিত্র ফটিকছড়ি উপজেলার ৬টি ইউনিয়নের প্রশাসনিক কার্যক্রম ভূজপুর থানার আওতাধীন।
শিক্ষা
thumb|270px|ভূজপুর ন্যাশনাল স্কুল এন্ড কলেজ ভূজপুর থানায় সর্বমোট ২টি কলেজ এবং ১টি স্কুল এন্ড কলেজ আছে।
অর্থনীতি
বাংলাদেশের ১৬৩টি চা বাগানের মধ্যে ১৫টি চা বাগানের অবস্থান ভূজপুর থানায়।
যোগাযোগ ব্যবস্থা
thumb|270px|কাজিরাহাট-গাড়িটানা সড়কে হালদা নদীর উপর সেতু ভূজপুর থানার উপর দিয়ে সড়ক ও জনপথ বিভাগের অধীনে দুটি আঞ্চলিক মহাসড়ক এবং দুটি জেলা সড়ক গিয়েছে। আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে কাজিরহাট, নারায়ণহাট এবং হেয়াকোঁ হয়ে বারৈয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে। দ্বিতীয় আঞ্চলিক মহাসড়ক R152 (১৮ কিমি দীর্ঘ) হেয়াকোঁ হতে রামগড় গিয়েছে। জেলা সড়ক দুটি হচ্ছে, Z1021 (২০ কিমি দীর্ঘ) নারায়ণহাট থেকে মীরসরাই এবং Z1086 (২৩ কিমি দীর্ঘ) সীতাকুণ্ড হতে হাজারীখীল হয়ে পেলাগাজীর দীঘি পর্য্যন্ত। এছাড়াও ১৬ কিলোমিটার দীর্ঘ নাজিরহাট-কাজিরহাট সড়ক এবং ৮.৬৪ কিলোমিটার দীর্ঘ কাজিরহাট-গাড়িটানা সড়ক সড়ক-যোগাযোগের গুরুত্তপূর্ণ মাধ্যম হয়ে উঠেছে।
ভূজপুর প্রায় বাংলাদেশের সকল মোবাইল অপারেটরের নেটওয়ার্কের আওতায় রয়েছে। থানার বেশির ভাগ এলাকায় ইন্টারনেট ব্যবহার ও সুলভ।
স্বানন্দ কিরকিরে
স্বানন্দ কিরকিরে (स्वानंद किरकिरे; জন্ম ১৯৭২) হলেন একজন ভারতীয় গীতিকার, নেপথ্য সঙ্গীতশিল্পী, চিত্রনাট্যকার, অভিনেতা ও সহকারী পরিচালক। তিনি মারাঠি ও হিন্দি চলচ্চিত্রে কাজ করে থাকেন।
কিরকিরে লাগে রাহো মুন্না ভাই (২০০৬) চলচ্চিত্রের "বন্দে মে থা দম" এবং থ্রি ইডিয়টস (২০০৯) চলচ্চিত্রের "বেহতি হাওয়া সা থা ও" গানের জন্য দুইবার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং মারাঠি ভাষার চুম্বক (২০১৭) চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া তিনি পরিণীতা (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।
প্রারম্ভিক জীবন
স্বানন্দ কিরকিরে মধ্যপ্রদেশের ইন্দোরে এক মারাঠি ভাষী পরিবারে জন্মগ্রহণ করেন ও বেড়ে ওঠেন। তার পিতা চিন্তামণি এবং মাতা নীলাম্বরী, তারা দুজনেই শাস্ত্রীয় সঙ্গীতজ্ঞ। কিরকিরে বাণিজ্যে স্নাতক ডিগ্রির জন্য দিল্লিতে স্থানান্তরিত হন। ১৯৯৬ সালে তিনি ন্যাশনাল স্কুল অব ড্রামা থেকে স্নাতক সম্পন্ন করেন এবং মঞ্চনাটকে কাজ শুরু করেন।
কর্মজীবন
কিরকিরে মঞ্চনাটকে কাজ করা অবস্থায় "বাওরা মান দেখনে চলা" গান লিখেন। সুধীর মিশ্র এই গানটি শোনার পর তার হাজারোঁ খোয়াইশেঁ অ্যায়সি চলচ্চিত্রে ব্যবহারের সিদ্ধান্ত নেন। সঙ্গীত পরিচালক শান্তনু মৈত্র এটি কিরকিরের নিজের কণ্ঠেই রেকর্ড করেন। গানটি প্রকাশিত হলে তা জনপ্রিয়তা লাভ করে। চলচ্চিত্রটি মুক্তি পেতে দেরি হলেও গানটি জনপ্রিয়তা অর্জন করে এবং সঙ্গীত কোম্পানি এটি চলচ্চিত্র মুক্তির সময় পুনঃপ্রকাশ করে। এরপর তিনি পরিণীতা (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন। তিনি লাগে রাহো মুন্না ভাই (২০০৬) চলচ্চিত্রের "বন্দে মে থা দম" গানের গীত রচনা করেন। এই গানটির জন্য তিনি শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন থ্রি ইডিয়টস (২০০৯) চলচ্চিত্রের "বেহতি হাওয়া সা থা ও" গানের জন্য তিনি দ্বিতীয়বার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি এই গানের জন্য শ্রেষ্ঠ গীতিকার বিভাগে আইফা পুরস্কার অর্জন করেন।
কিরকিরে ২০১৩ সালে কায় পো ছে! চলচ্চিত্রের গীত রচনা করেন। এই চলচ্চিত্রে "মঞ্জা" গানের জন্য তিনি শ্রেষ্ঠ গীতিকার বিভাগে স্ক্রিন পুরস্কার অর্জন করেন। ২০১৭ সালে তিনি মারাঠি ভাষার চুম্বক চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন।
লেসলি কারোঁ
তিনি ফরাসি, ইংরেজ ও ইতালিয় ভাষায় স্বচ্ছন্দে কথা বলতে পারেন। তার আত্মজীবনী থ্যাঙ্ক হেভেন ২০১০ সালে যুক্তরাজ্য ও যুক্তরাষ্ট্রে প্রকাশিত হয় এবং ২০১১ সালে এর ফরাসি সংস্করণ প্রকাশিত হয়। তার জীবন ও কর্মের উপর নির্মিত প্রামাণ্যচিত্র নির্মাতা ল্যারি ওয়াইনস্টেইনের লেসলি কারোঁ: দ্য রিলাকটেন্ট স্টার ২০১৬ সালের ২৮শে জুন টরন্টো আন্তর্জাতিক চলচ্চিত্র উৎসবে প্রদর্শিত হয়।
প্রারম্ভিক জীবন
কারোঁ প্যারিসের বুলইন-সুর-সিনে জন্মগ্রহণ করেন। তার মাতা মার্গারেত (বিবাহপূর্ব পেতিত) একজন ফরাসি-মার্কিন ব্রডওয়ে মঞ্চের নৃত্যশিল্পী এবং পিতা ক্লোদ কারোঁ ফরাসি রসায়নবিদ, ঔষধ প্রস্তুতকারক, সুগন্ধি প্রস্তুতকারক ও বুটিক মালিক। লেসলির বড় ভাই এমেরি কারোঁও তার পিতার মত রসায়নবিদ ছিলেন, অন্যদিকে লেসলি শৈশব থেকেই তার মায়ের অধীনে প্রদর্শন কলায় কর্মজীবন গড়ার প্রস্তুতি নেন।
কর্মজীবন
কারোঁ একজন ব্যালেরিনা হিসেবে তার কর্মজীবন শুরু করেন। জিন কেলি তাকে রোলান্ড পেটিটের কোম্পানি ব্যালে দে শম এলিসে থেকে তাকে আবিষ্কার করেন এবং তার বিপরীতে সঙ্গীতধর্মী অ্যান আমেরিকান ইন প্যারিস (১৯৫১)-এর জন্য বাছাই করেন। মূলত সিড চারিসে অন্তঃসত্ত্বা হয়ে পড়লে কারোঁকে তার স্থলাভিষিক্ত করা হয়।
তিনি মেল ফেরারের সাথে সফল সঙ্গীতধর্মী চলচ্চিত্র লিলি (১৯৫৩)-এ নাম ভূমিকায় অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫৩ সালে দ্য এল-শেপড রুম (১৯৬২) চলচ্চিত্রে অভিনয়ের জন্য তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
এরপর তিনি ফ্রেড অ্যাস্টেয়ারের সাথে ড্যাডি লং লেগস (১৯৫৫) এবং মোরিস শ্যভালিয়ের সাথে জিজি (১৯৫৮) ও ফ্যানি (১৯৬১), এবং ক্যারি গ্র্যান্টের সাথে ফাদার গুজ (১৯৬৪) চলচ্চিত্রগুলোও সফলতা অর্জন করে।
পতেঙ্গা থানা
পতেঙ্গা বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
আয়তন
পতেঙ্গা থানার মোট আয়তন ৩২.৬৫ বর্গ কিলোমিটার (৮,০৬৯ একর)।
প্রতিষ্ঠাকাল
২০০০ সালের ২৭ মে বন্দর থানার কিছু অংশ নিয়ে পতেঙ্গা থানা গঠন করা হয়। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।
জনসংখ্যার উপাত্ত
২০১১ সালের আদমশুমারি অনুযায়ী পতেঙ্গা থানার মোট জনসংখ্যা ১,৩২,৬৭৭ জন। এর মধ্যে পুরুষ ৬৯,৭৫২ জন এবং মহিলা ৬২,৯২৫ জন। মোট পরিবার ৩০,১২৫টি।
প্রশাসনিক এলাকা
পতেঙ্গা থানার আওতাধীন চট্টগ্রাম সিটি কর্পোরেশনের এলাকাসমূহ হল:
১১০০-এর দশক
এটি গ্রেগরীয় বর্ষপঞ্জী অনুযায়ী ১১০০-এর দশক। এটি শুরু হয়েছে ১লা জানুয়ারি, ১১০০ থেকে এবং শেষ হয়েছে ৩১ ডিসেম্বর, ১১০৯ তারিখে।
ব্রুনো নোপ্পেইসেন
ব্রুনো নোপ্পেইসেন ব্রুনোতে প্রকাশিত একটি দ্বিভাষিক কর্মী পত্রিকা ছিল, যা ১৮৭০-এর দশকে জার্মান ও চেক সমাজতন্ত্রীরা যৌথভাবে প্রকাশ করেছিলেন।
সুকুমার সেন
সুকুমার সেন (১৬ জানুয়ারি ১৯০১ - ৩ মার্চ ১৯৯২) ছিলেন একজন ভাষাতাত্ত্বিক ও সাহিত্য বিশারদ। বৈদিক ও ধ্রুপদী সংস্কৃত, পালি, প্রাকৃত, বাংলা, আবেস্তা ও প্রাচীন পারসিক ভাষায় তার বিশেষ ব্যুৎপত্তি ছিল। তুলনামূলক ভাষাতত্ত্ব ও পুরাণতত্ত্ব আলোচনাতেও তিনি তার বৈদগ্ধের পরিচয় রেখেছিলেন।
জীবনী
১৯০১ সালের ১৬ জানুয়ারি কলকাতার গোয়াবাগানের মাতুলালয়ে সুকুমার সেনের জন্ম হয়। পিতা হরেন্দ্রনাথ সেন ছিলেন বর্ধমান কোর্টের আইনজীবী এবং মা নলিনী দেবী। বর্ধমান জেলার গোতান গ্রামে ছিল তাদের পৈতৃক নিবাস। এখানেই সুকুমার সেনের পড়াশোনার শুরু। ১৯১৭ সালে বর্ধমান মিউনিসিপ্যাল হাইস্কুল থেকে প্রথম বিভাগে প্রবেশিকা পরীক্ষা এবং ১৯১৯ সালে বর্ধমান রাজ কলেজ থেকে বাংলা, সংস্কৃত, লজিক ও অঙ্কে লেটার সহ প্রথম বিভাগে আই.এ. পরীক্ষায় উত্তীর্ণ হন। ১৯২১ সালে কলকাতার সংস্কৃত কলেজ থেকে সংস্কৃতে সাম্মানিক সহ প্রথম বিভাগে দ্বিতীয় স্থান অধিকার করে বি.এ. পরীক্ষায় উত্তীর্ণ হন।
১৯২৩ সালে কলকাতা বিশ্ববিদ্যালয় থেকে তুলনামূলক ভাষাতত্ত্বে প্রথম শ্রেণিতে প্রথম স্থান অধিকার করে এম.এ. পরীক্ষায় উত্তীর্ণ হন। ১৯২৫ সালে "সিনট্যাক্স অফ বৈদিক প্রোজ" নামে একটি থিসিস লিখে প্রেমচাঁদ-রায়চাঁদ বৃত্তি লাভ করেন। ১৯২৬ সালে তার প্রথম গবেষণা প্রবন্ধ "নোটস অফ দি ইউজ অফ কেসেস ইন দ্য কথক সংহিতা" প্রকাশিত হয় এশিয়াটিক সোসাইটি জার্নালে। এরপর মধ্য ও আধুনিক (বাংলা) আর্যভাষার ঐতিহাসিক পদবিচারের উপর গবেষণা করে তিনি পি.এইচ.ডি ডিগ্রি অর্জন করেন।
গ্রন্থসমূহ
সুকুমার সেন মিথ-আশ্রিত ভাষাতত্ত্ব বা পুরাণচর্চার পরিবর্তে আধুনিক বৈজ্ঞানিক পদ্ধতিটি অবলম্বন করতেন। তিনি কলকাতা বিশ্ববিদ্যালয়, বঙ্গীয় সাহিত্য পরিষদ, এশিয়াটিক সোসাইটি ও বর্ধমান সাহিত্য সভার প্রায় বারো হাজার পুঁথি পরীক্ষা করেছেন। জয়দেবের গীতগোবিন্দম্‌ কাব্যের প্রাচীন পুঁথিটি তার আবিষ্কার। সেকশুভোদয়া পুঁথিটিও তিনি সম্পাদনা করেছেন। ভাষাতত্ত্ব ও পুরাণ ছাড়া রবীন্দ্রসাহিত্যেও সুকুমার সেনের বিশেষ প্রজ্ঞা ছিল। তিনি ছিলেন রবীন্দ্রনাথের সাহিত্য ব্যাখ্যাতা ও রসজ্ঞ। তার উল্লেখযোগ্য গ্রন্থগুলি হল :
সম্মাননা
১৯৬৪ সালে ভারতীয় আর্য সাহিত্যের ইতিহাস বইটির জন্য রবীন্দ্র পুরস্কার পান। এশিয়াটিক সোসাইটি তাকে 'যদুনাথ সরকার পদক' প্রদান করে। রবীন্দ্রচর্চা কেন্দ্র থেকে পান 'রবীন্দ্র তত্ত্বাচার্য' উপাধি। তিনি ১৯৬৬ ও ১৯৮৪ সালে দুবার আনন্দ পুরস্কার লাভ করেন। ১৯৯০ সালে ভারত সরকার সাহিত্য ও শিক্ষা ক্ষেত্রে অসামান্য অবদানের জন্য তৃতীয় সর্বোচ্চ বেসামরিক পুরস্কার পদ্মভূষণ প্রদান করে।
১৯৯২ সালের ৩ মার্চ তিনি মৃত্যুবরণ করেন।
আলদো মোরো
বারি বিশ্ববিদ্যালয়ের আইনের অধ্যাপক মোরো আইনী বিষয়ের উপর বেশ কয়েকটি বই প্রকাশ করেন এবং ফেদেরাজিওন ইউনিভার্সিটারিয়া ক্যাটোলিকা ইটালিয়ানা (ইতালীয় বিশ্ববিদ্যালয় ক্যাথলিকদের ফেডারেশন; ১৯৩৯-৪২) এবং মোভিমেন্তো লাউরিয়াতি ক্যাটোলিকি (ক্যাথলিক স্নাতকদের আন্দোলন; ১৯৪৫-৪৬) এর সভাপতি হিসেবে দায়িত্ব পালন করেন। দ্বিতীয় বিশ্বযুদ্ধের পর তিনি উপ-গণপরিষদে নির্বাচিত হন, যা দেশের ১৯৪৮ সালের সংবিধান এবং আইনসভায় তৈরি করে। তিনি পররাষ্ট্র বিষয়ক আন্ডারসেক্রেটারি (১৯৪৮-৫০), বিচার মন্ত্রী (১৯৫৫-৫৭) এবং জননির্দেশনা মন্ত্রী (১৯৫৭-৫৯) সহ একের পর এক মন্ত্রিসভার পদে ছিলেন। তিনি ইতালির অন্যতম দীর্ঘমেয়াদী যুদ্ধোত্তর প্রধানমন্ত্রী ছিলেন, ছয় বছরেরও বেশি সময় ধরে দেশটির নেতৃত্ব দিয়েছিলেন। একজন বুদ্ধিজীবী এবং ধৈর্যশীল মধ্যস্থতাকারী, বিশেষ করে তার নিজের দলের অভ্যন্তরীণ জীবনে, তার শাসনামলে, মোরো বেশ কয়েকটি সামাজিক ও অর্থনৈতিক সংস্কার বাস্তবায়ন করেছিলেন যা দেশকে গভীরভাবে আধুনিক করে।
প্রাথমিক জীবন
আলডো মোরো ১৯১৬ সালে আপুলিয়া অঞ্চলের লেকসের কাছে ম্যাগলিতে উগেন্টো থেকে একটি পরিবারে জন্মগ্রহণ করেন। তার বাবা রেনাতো মোরো একজন স্কুল পরিদর্শক ছিলেন, আর তার মা ফিদা স্টিচ্চি একজন শিক্ষক ছিলেন। ৪ বছর বয়সে তিনি তার পরিবারের সাথে মিলানে চলে যান, কিন্তু তারা শীঘ্রই আপুলিয়ায় ফিরে যান, যেখানে তিনি তারান্তোর আর্চিতা লাইসিয়ামে একটি ধ্রুপদী উচ্চ বিদ্যালয় ডিগ্রি অর্জন করেন।
রাজনৈতিক জীবন
আলডো মোরো ১৯৪৩ থেকে ১৯৪৫ সালের মধ্যে রাজনীতিতে তার আগ্রহ গড়ে তুলেছিলেন। প্রাথমিকভাবে, তিনি ইতালীয় সমাজতান্ত্রিক দলের (পিএসআই) সামাজিক-গণতান্ত্রিক উপাদানে খুব আগ্রহী বলে মনে হয়েছিল, কিন্তু তারপরে তিনি ফ্যাসিবাদী শাসনের বিরোধিতায় অন্যান্য খ্রিস্টান গণতান্ত্রিক রাজনীতিবিদদের সাথে সহযোগিতা শুরু করেন। এই বছরগুলোতে তিনি আলসিডি ডি গাসপেরি, মারিও সেলবা, জিওভান্নি গ্রোঞ্চি এবং আমন্টুরে ফানফানির সাথে দেখা করেন। ১৯৪৩ সালের ১৯ মার্চ দলটি আনুষ্ঠানিকভাবে ক্রিশ্চিয়ান ডেমোক্রেসি (ডিসি) গঠন করে জুসেপে স্প্যাটারোর বাড়িতে পুনরায় একত্রিত হয়। ডিসিতে, তিনি জুসেপে দোসেত্তির নেতৃত্বে বামপন্থী দলে যোগ দেন, যার মধ্যে তিনি ঘনিষ্ঠ মিত্র হয়ে ওঠেন।
১৯৫২ সালে দোসেত্তির অবসরগ্রহণের পর মোরো তার পুরানো বন্ধু ফানফানির নেতৃত্বে ডেমোক্রেটিক ইনিশিয়েটিভ দল আন্তোনিও সেগনি, এমিলিও কলম্বো এবং মারিয়ানো গুজবের সাথে প্রতিষ্ঠা করেন।
অপহরণ এবং মৃত্যু
১৯৭৮ সালের ১৬ মার্চ রোমের ভায়া ফানিতে রেড ব্রিগেডস (বিআর) নামে পরিচিত জঙ্গী সুদূর বামপন্থী সংগঠনের একটি ইউনিট মোরোকে বহনকারী দুই গাড়ির কনভয় অবরোধ করে এবং তাকে অপহরণ করে এবং তার পাঁচ দেহরক্ষীকে হত্যা করে। অপহরণের দিন, মোরো চেম্বার অফ ডেপুটিজ এর একটি অধিবেশনে যাচ্ছিলেন, যেখানে গিউলিও আন্দ্রেওত্তির নেতৃত্বে একটি নতুন সরকারের জন্য আস্থা ভোট নিয়ে একটি আলোচনা হওয়ার কথা ছিল যা প্রথমবারের মতো কমিউনিস্ট পার্টির সমর্থন পাবে। এটি মোরোর কৌশলগত রাজনৈতিক দৃষ্টিভঙ্গির প্রথম বাস্তবায়ন হওয়ার কথা ছিল।
বন্দীচিঠি
রেড ব্রিগেডস বেশ কয়েকজন বন্দীর স্বাধীনতার জন্য মোরোর জীবন বিনিময়ের প্রস্তাব করেছিল। জল্পনা চলছে যে তাকে আটক করার সময় অনেকে জানত যে তাকে কোথায় লুকিয়ে রাখা হয়েছে। সরকার তৎক্ষণাৎ কঠোর অবস্থান নেয়: "রাষ্ট্রকে অবশ্যই সন্ত্রাসী দাবির কাছে ঝুঁকতে হবে না"। যাইহোক, এই অবস্থানটি প্রকাশ্যে সমালোচনা করেছিলেন অ্যামিনোর ফানফানি এবং জিওভান্নি লিওনের মতো বিশিষ্ট ক্রিশ্চিয়ান ডেমোক্রেসি পার্টির সদস্যরা, যিনি সেই সময় ইতালির রাষ্ট্রপতি হিসাবে দায়িত্ব পালন করছিলেন।
হত্যা
যখন এটা পরিষ্কার হয়ে যায় যে সরকার আলোচনা করতে চায় না, তখন রেড ব্রিগেডের একটি "জনগণের বিচার" হয়, যেখানে মোরোকে দোষী সাব্যস্ত করা হয় এবং মৃত্যুদণ্ড দেওয়া হয়। এরপর তারা ইতালীয় কর্তৃপক্ষের কাছে শেষ দাবি পাঠায়, যেখানে বলা হয় যে যদি ১৬ জন রেড ব্রিগেড বন্দীকে মুক্তি না দেওয়া হয়, তাহলে মোরোকে হত্যা করা হবে। ইতালীয় কর্তৃপক্ষ একটি বড় আকারের অভিযানের সাথে সাড়া দেয়, যা ব্যর্থ হয়।
১১১০-এর দশক
এটি গ্রেগরীয় বর্ষপঞ্জী অনুযায়ী ১১১০-এর দশক। এটি শুরু হয়েছে ১লা জানুয়ারি, ১১১০ থেকে এবং শেষ হয়েছে ৩১ ডিসেম্বর, ১১১৯ তারিখে।
১৯৩২ মঙ্গোলিয়ার সশস্ত্র বিদ্রোহ
১৯৩২ মঙ্গোলিয়ার সশস্ত্র বিদ্রোহ (1932 оны зэвсэгт бослого, ১৯৩২ ওনি জেভসেগ্ট বসলোগো) হলো মঙ্গোলিয় গণপ্রজাতন্ত্রীতে মঙ্গোলিয় গণ বিপ্লবী পার্টি (এমপিআরপি) এবং সোভিয়েত বলশেভিকস ও কমিনিরের দ্বারা পরিচালিত "বাম ধারা"এর শাসনের বিরুদ্ধে সংগঠিত বিদ্রোহ। এটি দেশের উত্তর-পশ্চিমাঞ্চলে সংগঠিত হয় এবং ১৯৩২ সালের এপ্রিল হতে নভেম্বর মাস পর্যন্ত স্থায়ী হয়। এর নেতৃত্বে প্রধান নেতা হিসাবে ছিলেন লামাগণ। বিদ্রোহের প্রধান অংশটি সাধারণ মানুষের সমন্বয়ে সংগঠিত হলেও এতে এমনকি অনেক দলীয় সদস্য এবং স্থানীয় আমলাগণও অংশ নেন। বিদ্রোহীরা ও তাদের সমর্থকরা পাঞ্চেন লামা এবং জাপানের সহায়তা পাওয়া যাবে সংক্রান্ত গুজব থেকে অনুপ্রাণিত হয়েছিল। বিদ্রোহীরা বেশ কয়েকটি লক্ষনীয় নির্যাতনের সাথে জড়িত ছিলো; কিন্তু সোভিয়েত সেনা সমর্থনে প্রেরিত মঙ্গোলিয়ান সেনারা এতে জড়িত বিদ্রোহীদের উৎখাত করতে আরও অধিক নৃশংসতার পরিচয় দেয়। এই ঘটনায় ১,৫০০'এরও বেশি মানুষ নিহত হয়। বিশেষ গবেষণায় প্রাপ্ত তথ্য মতে, এই বিদ্রোহটি সাধারণ গ্রহণযোগ্য মানদণ্ডে গৃহযুদ্ধের সাথে তুলনীয়। বিদ্রোহীরা জাপান বা ৯ম পাঞ্চেন লামা দ্বারা অনুপ্রাণিত বা সমর্থিত হয়েছিলো বিদ্রোহের সাথে সংশ্লিষ্ট সংরক্ষিত দলিল-দস্তাবেজ দ্বারা এটি নিশ্চিত হওয়া যায়নি।
পটভূমি
১৯২৮ সালের শেষের দিকে মঙ্গোলিয় গণপ্রজাতন্ত্রীর সরকার এবং মঙ্গোলিয় গণ বিপ্লবী দল দ্রুত সমাজতন্ত্রে প্রবর্তনের লক্ষ্যে 'বাম নীতি' বাস্তবায়ন করা শুরু করে। ব্যক্তিগত বাণিজ্য ও বেসরকারী পরিবহন নিষিদ্ধ করা হয়, একই সময়ে মঙ্গোলিয়ার গবাদি পশুর নির্ভর অর্থনীতিকে সংগ্রহ করা হয়, ধনীদের সম্পদ বাজেয়াপ্ত করা হয়, বৌদ্ধ বিহারগুলোর উপর অত্যধিক করাররোপ করে এগুলোকে লক্ষ্যবস্তু করা হয়, লামাদেরকে ধর্মহীন জীবনযাপনে স্থানান্তরিত হয় এবং অনেক বৌদ্ধ মঠ জোরপূর্বক বন্ধ করে দেয়া হয়। রাষ্ট্রীয় পৃষ্ঠপোষকতায় প্রতিষ্ঠিত পরিবহন ও বাণিজ্য প্রতিষ্ঠানগুলো পুরাতন, বেসরকারী মালিকানাধীন কর্মক্ষেত্রগুলোয় প্রতিস্থাপন করতে সক্ষম হয়নি এবং নতুন প্রতিষ্ঠিত গোষ্ঠীগুলোর (মঙ্গোলীয়: খম্রালাল) অবহেলা ও অপব্যবহারের ফলে পশুদের ৭০ লক্ষ মাথা বা ১৯২৯ সালের এক-তৃতীয়াংশ স্তর ক্ষতিগ্রস্ত হয়। এই সবই কেবল আন্তঃ মঙ্গোলিয়া ও জিনজিয়াংয়ের সীমান্তবর্তী এলাকায় সংগঠিত হয়েছিল তেমনটি নয়, পাশাপাশি স্থানীয় পর্যায়েও বিদ্রোহ ঘটেছিলো - উদাহরণস্বরূপ, উভিস আইগ্যাগের টোগেজউইয়ৎ মঠের আন্দোলন, যা ১৯৩০ সালের মার্চ থেকে মে মাস পর্যন্ত চলেছিল।
ফলাফল
বিদ্রোহটি চারটি প্রদেশে সংগঠিত হয়। এতে ৩ সহস্রা লোক জড়িত ছিলো বলে জানা যায় যাদের ৭০০ জন ১৯৩২ সালের এপ্রিল থেকে জুলাইয়ের মধ্যবর্তী সময়ে নিহত হয়েছে।
ফায়ার স্টেশন নং ৪ (পটাকেট, রোডি আইল্যান্ড)
ফায়ার স্টেশন নং ৪ (ইংরেজিঃ Fire Station No. 4), পটাকেট, রোডি আইল্যান্ড এর ৪৭৪ ব্রডওয়েতে অবস্থিত একটি ঐতিহাসিক অগ্নিনির্বাপন কেন্দ্র। রানী অ্যানের সময়ের স্থাপত্য ধাঁচের এই স্টেশনটি ১৮৯০ সালে নির্মিত হয়। এটি একটি আড়াই তলা, চতুষ্কোণ ইটের ভবন, যাতে একটি বেল টাওয়ার এবং দুইটি ইটের উইংস আছে। ভবনটি লাল ইট আর বেলে পাথরের তৈরী, এবং এর জানালা বেলেপাথরের চৌকাট আর গোবরাট দিয়ে নির্মিত। স্থাপনার নাম ও তৈরীর তারিখ সহ একটি পোড়ামাটির ফলক শোভা পাচ্ছে ভবনটিতে।১৯৭৪ সালে স্টেশনটি অগ্নি নির্বাপন কেন্দ্র হিসাবে কাজ করা বন্ধ করে দেয়, যখন বর্তমানের কটেজ স্ট্রীটের ৪ নং স্টেশন যাত্রা শুরু করে।জাতীয় রেজিস্টারে অন্তর্ভুক্তির আগ পর্যন্ত অফিস ও সভাস্থল তৈরীর জন্য ভবনটির অভ্যন্তরীন নকশা ব্যপকভাবে পরিবর্তিত হয়। ২০১৪ সাল থেকে এটি খৃষ্টধর্ম মতাবলম্বীরা তাদের দাতব্য কার্যক্রম পরিচালনার জন্য ব্যবহার করছে। ১৯৮৩ সালে ৪ নং আগুন নির্বাপন কেন্দ্রটি ন্যাশনাল রেজিস্টার অফ হিসটোরিক প্লেসেস এ অন্তর্ভুক্ত হয়।
নকশা
৪ নং আগুন নির্বাপন কেন্দ্রটি ১৮৯০ সালে ব্রডওয়ে এবং কর্নাশন স্ট্রীটের দক্ষিণ-পশ্চিমে এক মনোরম পরিবেশে একজন অজ্ঞাত স্থপতি কর্তৃক নির্মিত হয়। লাল ইটের তৈরি ভবনটির প্রধান ব্লক ছিলো আড়াই তলা এবং চতুস্কোনাকৃতির ছাদ বিশিষ্ট এবং এর ত্রিকোনধারটি ছিলো ব্রডওয়েমুখী। ভবনটির লম্বা বরাবর দুটি একই রকমের একতলা উইংস আছে। ব্রডওয়ে মুখী পাশে ধনুকাকৃতি প্রবেশদ্বারও রয়েছে। লাল ইট আর গোলাপী মর্টারে তৈরি হলেও এর জানালার চৌকাট আর গোবরাট তৈরিতে বেলেপাথর ব্যবহার করা হয়েছিলো। ভবনটির ত্রিকোণ ধারের উপর পোড়ামাটির কাজের নিদর্শন আছে যেখানে সুসজ্জিত পাতে নাম এবং ফলকে তারিখ লেখা আছে, এছাড়া মূল প্রবেশদ্বারের মেঝেতে স্ট্রিং এর সারি আছে। ফলকটির উপরে একতি অর্ধবৃত্তাকার জানালা আছে, এবং এর উত্তর পাশে আরো একটি এ ধরনের অর্ধবৃত্তাকার জানালা আছে। ভবনটির উত্তর- দক্ষিণ পাশে একটি বেল টাওয়ার আছে যার নিজস্ব একটি গোনাকৃতির জানালা আছে। স্টেশনটিতে বিভিন্ন ধরনের পরিবর্তন করা হয়, পূর্বের এর দুটি ইঞ্জিন দরজাকে আধুনিক গ্যারাজের দরজা দিয়ে প্রতিস্থাপন করা হয়। ১৯৮৩ সালে এন আর এইচ পি তে মনোনয়ন পাওয়ার সময় "সাম্প্রতিককালে" এর পিরামিড আকৃতির বেল টাওয়ারটিকে  সরিয়ে ফেলা হয়। ন্যাশনাল রেজিস্টার অফ হিসটোরিক প্লেসেস এর মনোনয়নের অন্তর্ভুক্তির আগ পর্যন্ত অফিস ও সভাস্থল তৈরীর জন্য ভবনটির অভ্যন্তরীন নকশা ব্যপকভাবে পরিবর্তিত হয়। যে সকল বিশদ নকশা রয়ে গিয়েছিল তার মধ্যে ছিল রাণী অ্যানে সিঁড়ি এবং প্যানেল দরজা। এর অভ্যন্তরীন নকশায় ব্যপক পরিবর্তন আনা সত্ত্বেও এটি হিসটোরিক রেজিস্টারে তালিকাভুক্ত আছে।
ব্যবহার
১৯৭৪ সালে ৪নং অগ্নি নির্বাপন কেন্দ্রটি, ৩৯৭ কটেজ স্ট্রীটের একটি নতুন অগ্নি নির্বাপন কেন্দ্র দ্বারা প্রতিস্থাপিত হয়। এই পরিবর্তন ছাড়াও কমিউনিটি ডেভেলমমেন্ট প্রোগ্রাম, ১৯৭০ এবং ১৯৮০ সালে আরো অনেক পরিবর্তন সাধিত হয়।. মনোনয়নের সময় কেন্দ্রটি অফিস ও সভার জন্য ব্যবহারের জন্য ঠিক করা হয়। . ২০১৪ সাল থেকে এটি খৃষ্টধর্ম মতাবলম্বীরা তাদের দাতব্য কার্যক্রম পরিচালনার জন্য "ডিওসেসান চ্যারিটি অফ প্রভিডেন্স আডভোকেসি, পেরিশ আউটরিচ এন্ড সোশ্যাল সার্ভিস অ্যাসিস্টেন্স সেন্টার" হিসাবে ব্যবহার করছে।
তাৎপর্য
৪নং অগ্নি নির্বাপন কেন্দ্রটি স্থাপত্যের দিক দিয়ে অনেক গুরুত্বপূর্ণ এবং ১৯ শতকের রাণী অ্যানে এর আমলের স্থাপত্যের আদলের এক অনন্য উদাহরণ। অগ্নি নির্বাপন কেন্দ্রটির বিশেষ বৈশিষ্ট হল এর প্রলম্বিত কার্নিশ এবং পোড়ামাটির ফলক। সেই সাথে এটা পটাকেট শহরের পূর্নতালাভের এক প্রতীক হিসাবেও ঐতিহাসিকভাবে গুরুত্বপূর্ণ। সীমানা হিসাবে প্লাট ৭বি, লট ১৬৪ লিপিবদ্ধ আছে যা পার্শ্ববর্তী এলাকাকে অন্তর্ভুক্ত করে। সবকিছু মিলিয়ে এর এলাকা এক একরের কম হয়. ১৮ নভেম্বর, ১৯৮৩ সালে ৪নং অগ্নি নির্বাপন কেন্দ্রটি ন্যাশনাল রেজিস্টার অফ হিসটোরিক প্লেসেস এ অন্তর্ভুক্ত হয়।
২০২২ ওএফসি মহিলা নেশন্স কাপ
২০২২ ওএফসি মহিলা নেশন্স কাপ ছিল ওএফসি মহিলা নেশন্স কাপ-এর ১২তম সংস্করণ (ওএফসি মহিলা চ্যাম্পিয়নশিপ নামেও পরিচিত), ওশেনিয়া অঞ্চলের মহিলা জাতীয় দলগুলির জন্য ওশেনিয়া ফুটবল কনফেডারেশন (OFC) দ্বারা আয়োজিত চতুর্বার্ষিক আন্তর্জাতিক ফুটবল চ্যাম্পিয়নশিপ। এটি মূলত জুলাই থেকে আগস্ট ২০২২ এর মধ্যে নির্ধারিত ছিল, কিন্তু ফিফা মহিলাদের আন্তর্জাতিক ম্যাচ ক্যালেন্ডারে পরিবর্তনগুলিকে মিটমাট করার জন্য জানুয়ারি এবং ফেব্রুয়ারিতে স্থানান্তরিত করা হয়েছিল। ওএফসি ৪ মার্চ ২০২১-এ ঘোষণা করেছিল যে এটি COVID-19 মহামারীর কারণে পিছনে ঠেলে দেওয়া হয়েছিল এবং ২৯ এপ্রিল ২০২২ -এ ঘোষণা করেছিল যে ফিজি ১৩ থেকে ৩০ জুলাই পর্যন্ত টুর্নামেন্টের আয়োজন করবে।
এই টুর্নামেন্টটি অস্ট্রেলিয়া এবং নিউজিল্যান্ডে ২০২৩ ফিফা মহিলা বিশ্বকাপে ওশেনিয়ার বাছাইপর্ব হিসেবে কাজ করেছে। সহ-আয়োজক হিসেবে নিউজিল্যান্ড ইতিমধ্যেই বিশ্বকাপের জন্য স্বয়ংক্রিয়ভাবে যোগ্যতা অর্জন করেছে, তারা টুর্নামেন্টে অংশগ্রহণ করেনি। বিজয়ী আন্তঃ-কনফেডারেশন প্লে-অফে অগ্রসর হয়েছে।
নিউজিল্যান্ড বর্তমান চ্যাম্পিয়ন ছিল, কিন্তু টুর্নামেন্টে অংশগ্রহণ না করায় তাদের শিরোপা রক্ষা করেনি। পাপুয়া নিউ গিনি তাদের প্রথম ওএফসি মহিলা নেশনস কাপ শিরোপা জিতেছে।
ফরম্যাট
টুর্নামেন্টের বিন্যাসে প্রথম রাউন্ডে নয়টি দল তিনটি তিনটি গ্রুপে খেলার সাথে জড়িত ছিল, প্রতিটি গ্রুপের শীর্ষ দুটি এবং সেরা দুটি তৃতীয় স্থানের দল কোয়ার্টার ফাইনালে উঠবে। ২০২২ সালের এপ্রিলে ফিজিকে আয়োজক হিসাবে বাছাই করা হয়েছিল।
টাইব্রেকার
দলগুলোর র‌্যাঙ্কিং নিম্নরূপ নির্ধারিত হয়:
দল
নিউ জিল্যান্ড বিশ্বকাপে অংশগ্রহণ করবে না তাদের জায়গা আগেই নিশ্চিত। আমেরিকান সামোয়া মহামারী থেকে চলমান সমস্যার কারণে অংশগ্রহণ করতে পারেনি। ওএফসি-এর অন্যান্য সব দেশ অংশ নেবে।
ভেন্যু
সমস্ত ম্যাচ খেলা হয়েছিল এএনজেড স্টেডিয়াম সুভা-এ, ভিটি লেভু দ্বীপে।
ড্র
২৫ মার্চ ফিফা র‍্যাঙ্কিং এর উপর ভিত্তি করে দলগুলিকে পাত্রে বাছাই করে ১০ মে গ্রুপ পর্বের জন্য ড্র অনুষ্ঠিত হয়েছিল।
ম্যাচ কর্মকর্তা
১২ জুলাই ২০২২-এ, ওএফসি টুর্নামেন্টের জন্য ম্যাচ কর্মকর্তাদের তালিকা ঘোষণা করে।
রেফারি
সহকারী রেফারি
বন্ধনী
<section begin=Bracket /><section end=Bracket />
ফিফা মহিলা বিশ্বকাপের জন্য যোগ্য দল
২০২৩ ফিফা মহিলা বিশ্বকাপ-এর একমাত্র ওএফসি সরাসরি বার্থ নিউজিল্যান্ডকে দেওয়া হয়েছিল, যারা স্বয়ংক্রিয়ভাবে সহ-হোস্ট হিসাবে যোগ্যতা অর্জন করেছে।
১১২০-এর দশক
এটি গ্রেগরীয় বর্ষপঞ্জী অনুযায়ী ১১২০-এর দশক। এটি শুরু হয়েছে ১লা জানুয়ারি, ১১২০ থেকে এবং শেষ হয়েছে ৩১ ডিসেম্বর, ১১২৯ তারিখে।
জামাল আবদেল নাসের মসজিদ
জামাল আবদেল নাসের মসজিদ (আরবি: مسجد جمال عبد الناصر) কায়রো একটি মসজিদ। মসজিদটি জামাল আবদেল নাসের এর কবরের জন্য পরিচিত।
ইতিহাস
এটি এল কোব্বাহ জেলায় অবস্থিত "এল-কোব্বাহ মসজিদ" হিসাবে পরিচিত। এটি প্রতিরক্ষা ও সামরিক মন্ত্রানালয়ের ভবনের নিকটে এবং আইন শামস বিশ্ববিদ্যালয়ের ক্যাম্পাসের নিকটে অবস্থিত। এল কোববার নাগরিকদের অনুদানের মাধ্যমে ১৯৬২ সালে মসজিদটির নির্মাণকাজ শুরু হয়। ১৯৬৫ সালে, নাসেরেরর অর্থায়ন এবং ডিজাইনের তদারকি করে নির্মাণ কাজ শেষ করার নির্দেশ দিয়েছিলেন, যা আধুনিক আরবীয় স্থাপত্য শৈলীতে নিযুক্ত হয়। নির্মাণ ব্যায় ৩০০,০০০ মিশরীয় পাউন্ডে।  মসজিদে কোরআন শিক্ষা, এতিম মেয়েদের প্রশিক্ষণ ও মেডিকেল ক্লিনিক সহ বেশ কয়েকটি সামাজিক কার্যক্রম অনুষ্ঠিত হয়।
সৌদি আরবে কৃষি
থাম্ব| ২০১২ সালে [[আন্তর্জাতিক মহাকাশ স্টেশন থেকে সৌদি আরবের ওয়াদি আস-সিরহান বেসিনে কৃষিক্ষেত্র।]] সৌদি আরবের কৃষি হলো খেজুর, দুগ্ধজাত পণ্য, ডিম, মাছ, মুরগি, ফল, শাকসবজি এবং ফুল বিশ্বজুড়ে রপ্তানির উপর দৃষ্টি নিবদ্ধ করে। কারণ এটি এই জাতীয় পণ্য উৎপাদনে স্বয়ংসম্পূর্ণতা অর্জন করেছে। সৌদি আরব সরকার কৃষি শিল্পের সাথে ব্যাপকভাবে জড়িত। পরিবেশ, পানি ও কৃষি মন্ত্রণালয় দেশের কৃষি নীতি নির্ধারণ করে। বেসরকারী খাত দেশের কৃষিতেও ভূমিকা পালন করে। কারণ সরকার দীর্ঘমেয়াদী সুদ-মুক্ত ঋণ প্রদান করে।এ ছাড়াও কম খরচে পানি, জ্বালানি, বিদ্যুৎ, কাঁচামাল ও যন্ত্রপাতি শুল্কমুক্ত আমদানির প্রস্তাব দেয়।
যদিও সৌদি আরবকে ব্যাপকভাবে মরুভূমি বলে মনে করা হয়, তবে এর এমন অঞ্চল রয়েছে যেখানে জলবায়ু কৃষির অনুকূলে। দেশের দক্ষিণ এলাকা ব্যতীত সৌদি আরবে প্রতি বছর (শীতকাল ব্যতীত) সর্বাধিক গড় ১০০ মিলিমিটার বৃষ্টি হয়। । সরকার, বিশেষ করে, মরুভূমির বিশাল এলাকাকে কৃষিক্ষেত্রে রূপান্তর করে এই প্রক্রিয়ায় সহায়তা করেছে। বড় বড় সেচ প্রকল্প বাস্তবায়ন এবং বড় আকারের যান্ত্রিকীকরণ গ্রহণের মাধ্যমে দেশে কৃষির উন্নয়নে অগ্রগতি করেছে। পূর্বের অনুর্বর এলাকাগুলিকে চাষযোগ্য জমিতে যুক্ত করেছে।
ফুড অ্যান্ড এগ্রিকালচার অর্গানাইজেশন (এফএও) একটি প্রতিবেদনে সুপারিশ করেছে যে, মরুভূমিতে কৃষি ব্যবস্থা তৈরি এবং লালন করার বিষয়ে অতিরিক্ত বিবেচনা করা মরুভূমির বাস্তুতন্ত্রে হস্তক্ষেপের কারণ হতে পারে যা অপ্রীতিকর ফলাফলের দিকে নিয়ে যেতে পারে। ।
উৎপাদন
সৌদি আরব উৎপাদিত ফসল, ২০১৮ সালে:
অন্যান্য কৃষি পণ্যের ছোট উৎপাদনও আছে।
ইতিহাস
১৯৭০ ও ১৯৮০ এর দশকে, সরকার সৌদি আরবে কৃষির ব্যাপক পুনর্গঠন করে। উল্লিখিত উদ্দেশ্যগুলি ছিল স্বয়ংসম্পূর্ণতা এবং গ্রামীণ আয়ের উন্নতির মাধ্যমে খাদ্য নিরাপত্তা তৈরী করা। আধুনিক কৃষি কৌশল প্রবর্তনের মাধ্যমে বেশ কিছু গুরুত্বপূর্ণ ফসল ও খাদ্যসামগ্রীর অভ্যন্তরীণ উৎপাদন বৃদ্ধিতে সফল হলেও, কৃষি উন্নয়ন কর্মসূচী সম্পূর্ণভাবে এই উদ্দেশ্যগুলো অর্জন করতে পারেনি। স্বয়ংসম্পূর্ণতার ক্ষেত্রে, দেশটি একটি সীমিত উদ্বৃত্ত উৎপাদন করেছিল, যা কিছু পরিমাণ খাদ্য রপ্তানির জন্য যথেষ্ট ছিল। যদি সমগ্র উৎপাদন প্রক্রিয়া বিবেচনা করা হয়, সার, সরঞ্জাম এবং শ্রমের আমদানি গড় সৌদি পরিবারের খাদ্য আনার জন্য দেশকে বিদেশী ইনপুটগুলির উপর আরও বেশি নির্ভরশীল করে তুলেছে।
সৌদি আরবে আয় বণ্টনের দুটি ধরন আবির্ভূত হয়েছে: (১) ঐতিহ্যবাহী কৃষি অঞ্চলগুলি উন্নয়ন কর্মসূচি থেকে উপকৃত হয়নি, তাকে বাছাই করে সরকারের আর্থিক সহায়তার প্রদান করা এবং (২) বৃহৎ আকারের কৃষি উৎপাদন ইউনিট প্রতিষ্ঠা করা । এর মধ্যে কিছু বিদেশী সংস্থা দ্বারা পরিচালিত হয়েছিল। তাদের মধ্যে কেউ ধনী ব্যক্তি ও বড় ব্যবসার মালিকানাধীন ছিল। পরিবেশগত দৃষ্টিকোণ থেকে, প্রোগ্রামটির সন্তোষজনক প্রভাব কম ছিল। এটি শুধুমাত্র রাজ্যের জল সম্পদের উপর একটি গুরুতর নিষ্কাশনের কারণই নয়। প্রধানত অ-নবায়নযোগ্য জলাশয় থেকে তৈরী পরিকল্পনা। তবে ফলন বাড়াতে প্রচুর পরিমাণে রাসায়নিক সার ব্যবহারেরও প্রয়োজন হয়। ১৯৯২ সালে সৌদি কৃষি কৌশল শুধুমাত্র টেকসই উন্নয়নে ছিল; যতক্ষণ না সরকার উচ্চ স্তরের প্রত্যক্ষ ও পরোক্ষ ভর্তুকি বজায় রাখত, তার বাজেট এবং বাহ্যিক অ্যাকাউন্টে সহায়তা দিত।
১৯৮৪ সালে মোট দেশজ উৎপাদনে (জিডিপি) কৃষির অবদান ছিল ৩.৩%। ২০০১ সালে, এটি ৫.১% বৃদ্ধি পেয়েছে, তবে এটি তেলের আয় হ্রাসের কারণে হয়েছিল।
ঐতিহ্যগত কৃষি এবং যাযাবরী জীবন
অতীতে, কৃষি উৎপাদনের সিংহভাগ সীমিত এলাকায় কেন্দ্রীভূত ছিল। বেদুইন সম্প্রদায়গুলি দ্বারা উৎপাদিত পণ্যগুলি মূলত ধরে রাখা হয়েছিল। যদিও কিছু উদ্বৃত্ত শহরগুলিতে বিক্রি করা হতো। যাযাবররা এই বিষয়ে একটি গুরুত্বপূর্ণ ভূমিকা পালন করেছিল। ব্যাপকভাবে ছড়িয়ে ছিটিয়ে থাকা কৃষি অঞ্চলের মধ্যে খাদ্য ও অন্যান্য পণ্য পরিবহনে পশু ব্যবহার করত। গবাদিপশু পালনকে বসে থাকা সম্প্রদায় এবং যাযাবরদের মধ্যে ভাগ করা হয়েছিল। যারা এটিকে তাদের অনিশ্চিত জীবিকার পরিপূরক হিসাবে ব্যবহার করেছিল।
আধুনিক কৃষি
১৯৭০ এর দশক পর্যন্ত, বিদেশী আমদানি, শহুরে প্রবাহ এবং বিনিয়োগের অভাবের কারণে বসে থাকা কৃষিতে কিছু পরিবর্তন দেখা যায় এবং হ্রাস পায়। আধুনিক ইনপুটগুলির ব্যবহার তুলনামূলকভাবে সীমিত ছিল। নির্দিষ্ট কিছু এলাকায় যান্ত্রিক পাম্পিং প্রবর্তনের ফলে বাণিজ্যিক উৎপাদনের একটি পরিমিত স্তরের দিকে পরিচালিত হয়। সাধারণত শহুরে কেন্দ্রগুলির কাছাকাছি অবস্থানগুলিতে এটা হয়। তা সত্ত্বেও, কৃষি কার্যকলাপে আঞ্চলিক বণ্টন তুলনামূলকভাবে অপরিবর্তিত ছিল। যেমন গড় ধারণের আকার এবং চাষের ধরন ছিল।
ভিক্টোরিয়া ইউনিভার্সিটি অব বাংলাদেশ
ভিক্টোরিয়া ইউনিভার্সিটি অব বাংলাদেশ (ভিইউবি) বাংলাদেশের একটি বেসরকারী বিশ্ববিদ্যালয়।
এটি প্রতিষ্ঠিত হয় ২০০৩ সালে। জনাব কে. বি. এম. মঈন উদ্দিন চিশতী এই বিশ্ববিদ্যালয় প্রতিষ্ঠা করেন।
২০১৮ কমনওয়েলথ গেমসে বাংলাদেশ
প্রতিযোগী
প্রতিযোগিতায় অংশগ্রহণকারী প্রতিযোগীদের সংখ্যা নিম্নরূপঃ
শুটিং
বাংলাদেশের ১২ জন ক্রীড়াবিদ শ্যুটিং ক্রীড়ায় অংশগ্রহণ করেছেন (৬ জন পুরুষ এবং ৬ জন মহিলা)
সাঁতার
বাংলাদেশ ৩ জন এথলেটিকস নিয়ে অংশগ্রহণ করেছে (২ জন পুরুষ এবং ১ জন মহিলা)
ভারোত্তোলন
বাংলাদেশ ৫ জন এথলেটিকস নিয়ে অংশগ্রহণ করেছে (১ জন পুরুষ এবং ৪ জন মহিলা)
কুস্তি
বাংলাদেশ ২ জন এথলেটিকস নিয়ে অংশগ্রহণ করেছে (১ জন পুরুষ এবং ১ জন মহিলা)
ঘূর্ণিঝড় হাইয়ান
স্মরণকালের সবচেয়ে শক্তিশালী ঘূর্ণিঝড় বলে পরিগণিত ঘূর্ণিঝড় হাইয়ান প্রশান্ত মহাসাগরীয় অঞ্চলে নভেম্বর ২০১৩ সালে সংগঠিত প্রবল ঝড়। এটি ফিলিপাইন অতিক্রম করে ২০১৩ সালের নভেম্বরের ১০ তারিখে ভিয়েতনাম-এর দিকে ধেয়ে যায়।
কন্যা (জ্যোতিষশাস্ত্র)
কন্যা (, ইংরেজিঃ Virgo) জ্যোতিষশাস্ত্রের ৬ষ্ঠ রাশি। কন্যা রাশি সৌরবন্ধনীর অবস্থান ১৫০তম ডিগ্রি থেকে ১৭৯তম ডিগ্রি নির্দেশ করে। সূর্য এ বন্ধনী বছরের ২৩ আগস্ট থেকে ২২ সেপ্টেম্বর অতিক্রম করে।
প্রধান বৈশিষ্ট্য
গ্রীষ্মের শেষে শরতের শুরুতেই কন্যা রাশির অবস্থান।
উমর ইবনে আবি রাবি'আহ
উমর ইবনে আবি রাবি'আহ আল-মাখজুমী (عمر بن أبي ربيعة) (নভেম্বর ৬৪৪, মক্কা - ৭১২/১১৯, মক্কা) পুরো নাম: আবুল খাত্তাব ওমর ইবনে আবদুল্লাহ ইবনে আবি রাবিয়া ইবনে আল-মোগাইরা ইবনে আবদ-আল্লাহ ইবনে ওমর ইবনে মাখজুম ইবনে ইয়াকাজা ইবনে মুরা আল-মাখজুমি একজন আরব কবি ছিলেন। তিনি মক্কার কুরাইশ গোত্রের এক ধনী পরিবারে জন্মগ্রহণ করেছিলেন, তাঁর পিতা হলেন আবদুল্লাহ এবং তাঁর মা আসমি বিনতে মুখারিবা। তাঁর জীবনী লেখক ইবনে খলিকান 'কোরিশ উপজাতির দ্বারা নির্মিত সেরা কবি' হিসাবে চিহ্নিত করেছিলেন।
তিনি তার প্রেমের কবিতার জন্য এবং ইসলামী সাহিত্য গজেলের অন্যতম প্রবর্তক হিসেবে পরিচিত। তিনি "রাস্তায় বা তীর্থযাত্রার সময় যা কিছু দেখেছিলেন তার দ্বারা তিনি মুগ্ধ হয়েছিলেন।" ইবনে খাল্লিকানের মতে, আল-থুরাইয় বিনতে আলী ইবনে আবদুল্লাহ ইবনে আল-হারিস ইবনে ওমাইয়া আল-আশগার ইবনে আবদ শামস ইবনে আবদে মানাফ তার সবচেয়ে স্নেহের ছিলেন। যিনি বিখ্যাত কবি কুতাইলা বিনতে আল-নাদরের নাতনি। তিনি বিয়ে করেছিলেন, সুহাইল ইবনে আবদ আল-রহমান ইবনে আউফ আল-জুহরিকে। তার বিবাহ অনুষ্ঠানে উমর লিখিত নিচের বিখ্যাত কথাগুলি আবৃত্তি করেছিলেন, যা এই সত্যের উপর শেষ যে বিবাহিত দম্পতির নাম উভয়ই স্বর্গীয় দেহের নাম (সুহেল ক্যানোপাস এবং আল-থুরাইয়া প্লিয়েডস): "হে থুরাইয়া ও সুহাইলের বিবাহ বন্ধনে আবদ্ধ হওয়া লোকজন, বলুন, দোয়া করি, তারা যেন সর্বদা মিলিত হতে পারে? পূর্বেরটি উত্তর-পূর্বে উঠে এবং পরেরটি দক্ষিণ-পূর্বে!"
গুরুমঠকল
গুরুমঠকল (Gurmatkal) ভারতের কর্ণাটক রাজ্যের যাদগিরি জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৮ মিটার (১৯৯৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গুরুমাতকাল শহরের জনসংখ্যা হল ১৬,৯২৭ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৫০%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে গুরুমাতকাল এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
এসটিভি প্লেয়ার
এসটিভি প্লেয়ার মূল এসটিভি ওয়েবসাইটের মাধ্যমে বিভিন্ন ধরনের স্মার্টফোন, ট্যাবলেট, কনসোল, সেট টপ বক্স এবং স্মার্ট টিভিতে উপলব্ধ হয়ে ওঠার সাথে সাথে ডিমান্ড সার্ভিসের একটি অনলাইন ভিডিও। বর্তমান প্রোগ্রামগুলি মূল এসটিভি চ্যানেলে সংক্রমণের ৩০ দিনের জন্য উপলব্ধ রয়েছে, আর্কাইভ প্রোগ্রামিং দীর্ঘমেয়াদী উপলব্ধ। বিদ্যমান এসটিভি ভিডিও সাইট থেকে পৃথক হয়ে পুরো প্রোগ্রামিং এবং "দীর্ঘ-ফর্ম" সামগ্রী রাখার জন্য এই পরিষেবাটি প্রতিষ্ঠিত হয়েছিল, এটি "সংক্ষিপ্ত-ফর্ম" সামগ্রী, সংবাদ, আবহাওয়া এবং ক্লিপগুলি পুনরায় তৈরি করা হবে।
বেশিরভাগ এসটিভি প্রাইমটাইম এবং কিছু দিনের সময় শো শো ওয়েবসাইটে পাওয়া যায়; তবে কপিরাইট সংক্রান্ত কিছু খেলাধুলা, চলচ্চিত্র, আমদানিকৃত প্রোগ্রামিং এবং নেটওয়ার্ক প্রোগ্রামগুলি নয়।
প্রোগ্রামিং
এসটিভি প্লেয়ারটি  এমমারডেল ,  করোনেশন স্ট্রিট   এবং  জেরেমি কাইল শো , এবং আরও এসটিভি দ্বারা দেখানো নেটওয়ার্ক প্রোগ্রামিংগুলিকে একত্রিত করার উদ্দেশ্যে করা হয়েছে আঞ্চলিক প্রোগ্রামিং, যেমন  স্কটল্যান্ডে তৈরি     স্কটল্যান্ড টুনাইট   এবং  এসটিভি রাগবি  এবং আর্কাইভ এসটিভি প্রোগ্রামিংয়ের মতো  দ্য স্টিমি ,  হাই হাই রোডটি ধরুন]  এবং  হাই টাইমস] , "শর্ট-ফর্ম" ভিডিওগুলির থেকে পৃথক সাইটে ।
নভেম্বর ২০১৮ এ, এসটিভির সাথে বিজ্ঞাপন-বিক্রয় অংশীদারত্বের অংশ হিসাবে, এগারো স্পোর্টস সাব-লাইসেন্সধারী নির্বাচিত লা লিগা এবং সিরি সিরি এর মধ্যে স্ট্রিমিংয়ের ম্যাচগুলি স্কটল্যান্ড এগারোজন লা লিগা এবং সেরি একটি বিনামূল্যে নিয়েছে এসটিভি সহ স্কটল্যান্ডে টু এয়ার |
সক্ষমতা সমস্যা
এপ্রিল ২০১৪ সালে, এসটিভি প্লেয়ার "সালমন্ড এবং ডার্লিং: দ্য ডিবেট" "সম্প্রচারকালে ডাউনটাইম অভিজ্ঞতা অর্জন করেছিলেন - ২০১৪ স্কটিশ স্বাধীনতা গণভোট এর জন্য প্রথম টেলিভিশন বিতর্ক। এসটিভি সম্প্রচারের একচেটিয়া অধিকার অর্জন করেছিল এবং অন্য কোনও সম্প্রচারককে (বিবিসি এবং স্কাই নিউজ) সরবরাহ করতে অস্বীকার করেছিল, যখন এসটিভির নেটওয়ার্ক আইটিভি করেছে যুক্তরাজ্যের বাকি অংশগুলিতে (আইটিভি বর্ডার অঞ্চল বাদে) বিতর্কটির সরাসরি সম্প্রচার বাছাই করবেন না, যার ফলে ইন্টারনেট প্রবাহের জন্য প্রত্যাশিত চাহিদা বাড়বে। এসটিভি সামর্থ্য সমস্যার জন্য ক্ষমা চেয়েছিল, বিবিসি সংসদ পরের দিন পুরো বিতর্কটি সম্প্রচারিত করার সময়।
সমর্থিত প্ল্যাটফর্মগুলি
অক্টোবরে ২০১৬ এসটিভি প্লেয়ার ফ্রিসাতে চালু হয়েছিল।
নন্দলাল বসু
নন্দলাল বসু (৩রা ফেব্রুয়ারি; ১৮৮৩-১৬ই এপ্রিল; ১৯৬৬) ছিলেন একজন বাঙালি চিত্রশিল্পী।
জন্ম
নন্দলাল বসুর জন্ম তাঁর পিতার কর্মস্থল অধুনা বিহার রাজ্যের মুঙ্গের জেলার হাবেলী খড়্গপুরে। আদিবাস পশ্চিমবঙ্গের হুগলী জেলার হরিপাল-তারকেশ্বর সন্নিকটস্থ জেজুর গ্রাম৷ তাঁর বাবার নাম পূর্ণচন্দ্র বসু৷ মাতার নাম ক্ষেত্রমণি। ছেলেবেলা থেকেই তিনি প্রবল উৎসাহের সঙ্গে দেব-দেবীর মূর্তি সহ পুতুল তৈরি করতেন।
শিক্ষা জীবন :- বিহারের দ্বার ভাঙায় ছাত্রজীবন শুরু করলেও পরে কলকাতার কলেজিয়েট স্কুলে শিক্ষাগ্রহণ করেন । ছোটো বেলা থেকেই কুমারদের দেখে তিনি মূর্তি গড়তেন । "সিদ্ধিদাতা গণেশ" এঁকে তিনি আর্টস কলেজে ভর্তি হন ।
১১৪০-এর দশক
এটি গ্রেগরীয় বর্ষপঞ্জী অনুযায়ী ১১৪০-এর দশক। এটি শুরু হয়েছে ১লা জানুয়ারি, ১১৪০ থেকে এবং শেষ হয়েছে ৩১ ডিসেম্বর, ১১৪৯ তারিখে।
নন্দলাল বসু
কর্মজীবন
তিনি কর্মজীবনের শুরুতে পাটনা, রাজগির, বুদ্ধগয়া, বারাণসী, দিল্লী, আগ্রা, মথুরা, বৃন্দাবন, এলাহাবাদ ভ্রমণ করে উত্তর ভারতের শিল্প ঐতিহ্যের সাথে পরিচিত হন। প্রায় একই সময়ে পুরী থেকে কন্যাকুমারিকা পর্যন্ত প্রায় সমগ্র দক্ষিণ ভারত ভ্রমণ করেন এবং কোণারকের সূর্য মন্দির তাকে প্রভাবিত করে। ১৯২১ সালে তিনি বাঘ গুহার নষ্ট হয়ে যাওয়া চিত্রগুলি পুনরুদ্ধারের দায়িত্ব লাভ করেন। তিনি ভগিনী নিবেদিতার  হিন্দু-বৌদ্ধ পুরাকাহিনী বইটির অঙ্গসজ্জা করেন এবং ঠাকুর বাড়ির চিত্রকলার তালিকা তৈরিতেও সাহায্য করেন। ১৯১৬ সালে রবীন্দ্রনাথ প্রতিষ্ঠিত বিচিত্রা সংঘে তিনি শিল্পকলার শিক্ষক হিসেবে যোগদান করেন। ১৯৩৫-৩৭ সালে পর পর তিন বছর তিনি কংগ্রসের বার্ষিক সম্মেলনে শিল্প প্রদর্শনী ব্যবস্থাপকের দায়িত্ব লাভ করেন। ১৯৩৭ সালে অনুষ্ঠিত হরিপুরা সম্মেলনে তিনি লোকচিত্রের ধারাবাহী ৮৩টি পট প্রদর্শন করেন যা হরিপুরা পট নামে খ্যাত। ১৯৪৩ সালে তিনি বরোদার মহারাজের কীর্তিমন্দির অলঙ্কৃত করার দায়িত্ব লাভ করেন। এই কীর্তিমন্দিরের চারিদিকের এবং শ্রীনিকেতন ও শান্তিনিকেতনের দেয়ালচিত্র নন্দলাল বসুকে খ্যাতিমান করে তুলে। ভারতীয় সংবিধানের সচিত্র সংস্করণও নন্দলাল বসু অলংকৃত করেন। তার আঁকা ছোট ছোট ছবিগুলোতেও তার প্রতিভার এবং স্বাতন্ত্রের পরিচয় মেলে। শেষ জীবনে নন্দলাল বসু তুলি-কালি এবং ছাপচিত্রের প্রতি বিশেষ মনোযোগী হন এবং এক্ষেত্রে সাফল্যের পরিচয় দেন। রবীন্দ্রনাথের সহজপাঠের ছবিগুলিও তার আঁকা। তার বিখ্যাত চিত্রগুলির মধ্যে অন্নপূর্ণা, সতী, দার্জিলিং প্রভৃতি উল্লেখ্য।
মৃত্যু
এই মহান চিত্রকর ১৯৬৬ সালের ১৬ই এপ্রিল ৭৯ বছর বয়সে তিনি শান্তিনিকেতনে পরলোকগমন করেন।
মঞ্জুরুল ইমাম
রাজনৈতিক জীবন
মঞ্জুরুল ইমাম খুলনা মহানগর আওয়ামী লীগের সভাপতি ও কেন্দ্রীয় উপদেষ্টা পরিষদের সদস্য ছিলেন। তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে খুলনা-২ আসন থেকে বাংলাদেশ আওয়ামী লীগের প্রার্থী হয়ে পরাজিত হয়েছিলেন।
মৃত্যু
মঞ্জুরুল ইমাম ২৫ আগস্ট ২০০৩ সালে খুলনার শামসুর রহমান সড়কের নিজ বাসা থেকে রিকশা করে আদালতে যাওয়ার সময় গুলি ও বোমা হামলায় নিহত হন।
শৈলবালা ঘোষজায়া
শৈলবালা ঘোষজায়া (২ মার্চ, ১৮৯৪ - ২১ সেপ্টেম্বর, ১৯৭৪) একজন খ্যাতনামা বাঙালি সাহিত্যিক। বাংলায় বহু উপন্যাস, ছোটগল্প রচনা করেছিলেন তিনি।
প্রারম্ভিক জীবন
শৈলবালা পিতার কর্মস্থল বাংলাদেশের কক্সবাজারে জন্মগ্রহণ করেন। পরে পিতা, ডাক্তার কুঞ্জবিহারী নন্দী অবসর গ্রহণ করে বর্ধমান জেলায় চলে আসেন। তার বাল্যকাল বর্ধমানে অতিবাহিত হয়। ১৯০৭ সালে বর্ধমানের মেমারী গ্রামের নরেন্দ্রমোহন ঘোষের সাথে তার বাল্য বিবাহ হয়। তিনি বর্ধমান রাজ বালিকা বিদ্যালয়ের কৃতি ছাত্রী ছিলেন। পিতা ও জ্যেষ্ঠ ভ্রাতার কাছে প্রাথমিক শিক্ষা পান। বিবাহের পরে লেখাপড়ার পরিবেশ ছিলনা কিন্তু তিনি লুকিয়ে রাত জেগে পড়তেন ও লিখতেন। শেখ আন্দু উপন্যাসটি লিখে স্বামীর হাত দিয়ে তিনি প্রবাসী পত্রিকায় পাঠান। এই রচনাটিই তাকে খ্যাতি এনে দেয়। বাংলা নারী প্রগতিশীল সাহিত্যে শৈলবালা ঘোষজায়া একটি গুরুত্বপূর্ণ স্থান অধিকার করে আছেন।
সাহিত্য ও সম্মান
১৩২১ বঙ্গাব্দে শৈলবালা শেখ আন্দু উপন্যাসটি লিখে প্রবাসী (পত্রিকা) তে পাঠালে সেটি পরের বছর প্রকাশিত হয় এবং বাংলা সাহিত্যজগতে আলোড়ন তোলে। এই আধুনিক চিন্তার উপন্যাসের নায়ক দরিদ্র মুসলিম ও নায়িকা হিন্দু। এই উপন্যাসের পর তিনি রক্ষণশীল সমাজের আক্রমণ ও সমালোচনার সম্মুখীন হন। কবিকঙ্কন চন্ডীর ওপর গবেষণামূলক প্রবন্ধ লিখে সরস্বতী উপাধি পান তিনি। শৈলবালা ঘোষজায়ার প্রকাশিত ৩৮ টি গ্রন্থ ছাড়াও বিভিন্ন মাসিকপত্রে উপন্যাস, আত্মজীবনী ছোটগল্প ইত্যাদি প্রকাশিত ও সমাদৃত হয়েছে। শিশুদের জন্যে রহস্য উপন্যাসও লিখেছেন তিনি। তার রচিত গ্রন্থগুলির মধ্যে নমিতা, জন্ম অপরাধী, জন্ম অভিশপ্তা, মঙ্গল মঠ, মনীষা, ইমানদার, মুচি, বিনির্ণয়, গঙ্গাজল, তেজস্বতী, চৌকো চোয়াল, জয়পতাকা, স্মৃতিচিহ্ন, অন্তরের পথে ইত্যাদি উল্লেখযোগ্য। শ্বশুরগৃহে সাহিত্যচর্চা প্রায় নিষিদ্ধ ছিল, তার স্বামী নরেন্দ্রমোহন তার সাহিত্যের পৃষ্ঠপোষক ছিলেন কিন্তু দুর্ভাগ্যবশত নরেন্দ্রমোহন উন্মাদ রোগাক্রান্ত হয়ে যান ও তার আক্রমনে শৈলবালা নিজে এক চোখের দৃষ্টি হারান। স্বামী মারা গেলে তিনি একটি আশ্রমে থেকে লেখালিখি চালিয়ে গিয়েছিলেন দীর্ঘকাল অবধি। তার সাহিত্যসেবার জন্যে নদীয়া র মানদ মন্ডলী তাকে 'সাহিত্য ভারতী' ও 'রত্নপ্রভা' উপাধি প্রদান করে। কলকাতা র স্নাতক মহিলা সংস্থা ও সাহিত্যকার যৌথ উদ্যোগে লীলা মজুমদার এবং মহাশ্বেতা দেবী র পরিচালনায় অনুষ্ঠিত সাহিত্যিক সম্বর্ধনা সভায় তাকে সম্মানিত করা হয়।